AU ເຕືອນວ່າ ພວກຫົວຮຸນແຮງ ຢູ່ມາລີ ມີແຜນສ້າງຕັ້ງ ບ່ອນ​ຫຼົບລີ້​ ແຫ່ງ​ໃໝ່
ສະພາສັນຕິພາບແລະຄວາມໝັ້ນຄົງຂອງສະຫະພາບ ອາຟຣິກາເຕືອນວ່າພວກ ນັບຖືສາສະໜາອິສລາມຫົວຮຸນແຮງ ຢູ່ພາກເໜືອຂອງມາລີ ມີແຜນສ້າງຕັ້ງ ບ່ອນຫຼົບລີ້ແຫ່ງໃໝ່.
ສະພາສັນຕິພາບ ແລະຄວາມ ໝັ້ນຄົງຂອງສະຫະພາບອາ ຟຣິກາຫລື AU ທີ່ດໍາເນີນກອງ ປະຊຸມຢູ່ນະຄອນຫລວງ Addis Ababa ຂອງເອທີໂອເປຍ ໃນ ວັນເສົາວານນີ້ ໄດ້ເຕືອນວ່າ ພວກນັບຖືສາສະໜາອິສລາມ ຫົວຮຸນແຮງຢູ່ພາກເໜືອຂອງ ມາລີ ມີເຈດຕະນາທີ່ຈະສ້າງຕັ້ງ ບ່ອນຫຼົບລີ້ແຫ່ງໃໝ່ເພື່ອດຳເນີນ ກິດຈະກໍາຂອງຕົນ ປະທານຂອງ AU ທ່ານ Jean Ping ເອີ້ນສະພາບການອັນນີ້ວ່າ ແມ່ນນຶ່ງໃນ ແລະກໍາມະການສະພາສັນ ຕິພາບແລະຄວາມໝັ້ນຄົງຂອງ AU ທ່ານ Ramtane Lamara ເວົ້າວ່າການເສີມຂະ ຫຍາຍການຄວບຄຸມຂອງພວກກໍ່ການຮ້າຍ ແລະກຸ່ມອາດຊະຍາກໍາ ໃຫ້ເຂັ້ມແຂງຂຶ້ນ ນັ້ນເປັນການນາບຂູ່ຕໍ່ສັນຕິພາບສາກົນ ພວກມຸສລິມຫົວແຮງຈັດ ໄດ້ເຂົ້າຄວບຄຸມເຂດທະເລຊາຍທີ່ກວ້າງໃຫຍ່ຢູ່ພາກເໜືອຂອງມາ ລີ ຫຼັງຈາກໄດ້ມີການກໍ່ກະບົດ ໂດຍພວກແບ່ງແຍກດິນແດນ Tuareg AU ກໍາລັງດຳເນີນງານຮ່ວມກັບອົງການປະຊາຄົມເສດຖະກິດບັນດາລັດອາຟຣິກາຕາ ເວັນຕົກຫຼື ECOWAS ແລະອົງການສະຫະປະຊາຊາດເພື່ອສະໜັບສະໜຸນລັດຖະບານ ຊົ່ວຄາວຂອງມາລີ ທີ່ສ້າງຕັ້ງຂຶ້ນພາຍຫລັງການກໍ່ລັດຖະປະຫານ ໃນວັນທີ 22 ເດືອນ ມີນາຜ່ານມາ ແລະເພື່ອສົນທະນາກ່ຽວກັບທາງເລືອກຕ່າງໆ ເພື່ອຈະຮັບມືກັບພວກມຸສ ລິມຫົວຮຸນແຮງ